Ons ry met die skouspelagtige Vanrhynspas tot bo-op die Bokkeveldplato by Nieuwoudtville – die blombol-hoofstad van die wêreld! Dag 4 bied ’n lekker Weskus-ondervinding – ons besoek Strandfontein, die juweel van die Weskus, asook die visserdorpies Doringbaai en Lambertsbaai.
Van die Piekenierskloofpas het toergangers ’n pragtige uitsig oor die Swartland se canola- en koringlande. Ons draai af na Porterville en ry deur Gouda via die Nuwekloofpas na Tulbagh.